১৪তম মেরিল-প্রথম আলো পুরস্কার
১৪তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের চতুর্দশ আয়োজন। ২০১১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০১২ সালের ২৬শে এপ্রিল ঢাকার বঙ্গবন্ধু আন্তর্জাতিক সম্মেলন কেন্দ্রে এই পুরস্কার প্রদান করা হয়। এই অনুষ্ঠানটি উপস্থাপনা করেন চঞ্চল চৌধুরী, নুসরাত ইমরোজ তিশা ও মোশাররফ করিম। এ বছর মেরিল-প্রথম আলো আজীবন সম্মাননা পুরস্কার প্রদান করা হয় মুস্তফা মনোয়ারকে।